Marion Holm | BACKSTAGE MET MARION
BACKSTAGE MET MARION
Uiteindelik het Marion ook 'n aanlyn konsert: BACKSTAGE MET MARION – opgeneem by Die Boer teater in Durbanville. Het jy al ooit gewens Marion kan na 'n vertoning net bietjie met jou kuier en nog 'n paar stories vertel? Wel, in BACKSTAGE MET MARION is dit presies wat sy doen.
Resensent Diane de Beer som Marion so goed op: "Sy neem die alledaagse waarteen elkeen van ons daagliks kopstamp en maak dit haar eie op 'n manier wat die gehoor laat skaterlag. Vir 'n wyle is die wêreld se probleme iemand anders s'n en die lewe verloop lekker. Dis Holm se medisyne – soeter as stroop.
Haar vertonings is gewild en dis maklik om Holm se kunstenaarskap te waardeer. Daar is nie baie vrouestemme wat die humorgenre aanpak nie.
Wat Holm regkry, is om haar sê te sê, sonder prekerigheid of vingerswaai. Maar sy weet hoe om reguit te praat met een oog altyd doelgerig op die prys – vermaak."
Koop 'n kaartjie vir die vertoning op 18 Junie om 18:00 (beskikbaar vir 5 dae tot 23 Junie om 18:00) en kuier saam met Marion op die digitale platform- Die Boer-by die huis, want tans is lag regtig die beste medisyne!! Kaartjies reeds beskikbaar teen R100 by Webtickets.